CELEX: 52016PC0462
Language: da
Date: 2016-07-13
Title: Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Unions Solidaritetsfond til at yde bistand til Grækenland efter jordskælvet, der ramte de Joniske Øer i november 2015

EUROPA-KOMMISSIONEN
            Bruxelles, den 13.7.2016
            COM(2016) 462 final
            Forslag til
            EUROPA-PARLAMENTETS OG RÅDETS AFGØRELSE
            om anvendelse af Den Europæiske Unions Solidaritetsfond til at yde bistand til Grækenland efter jordskælvet, der ramte de Joniske Øer i november 2015
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Denne afgørelse omhandler anvendelsen af et beløb på 1 651 834 EUR fra Den Europæiske Unions Solidaritetsfond (herefter benævnt "fonden") efter et jordskælv i Grækenland. Dette beløb vil blive fuldt ud finansieret ved hjælp af de 50 000 000 EUR i forpligtelses- og betalingsbevillinger, der allerede er opført på 2016-budgettet, og et ændringsbudget er derfor ikke påkrævet. 
            
            
               2.OPLYSNINGER OG BEGRUNDELSE
            
            
               Den 5. februar 2016 modtog Kommissionen en ansøgning om finansiel bistand fra fonden i forbindelse med en naturkatastrofe i Grækenland (et jordskælv, der ramte regionen De Joniske Øer, særlig øerne Lefkada og Kefalonia), som fandt sted den 17. november 2015. Kommissionen har foretaget en grundig gennemgang af denne anmodning i overensstemmelse med Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond
                  1
                (herefter benævnt "forordningen"), særlig artikel 2, 3 og 4. De vigtigste elementer i vurderingerne gennemgås nedenfor.
            
            
               (1)Grækenland har indgivet dets anmodning om et finansielt bidrag fra fonden den 5. februar 2016, dvs. inden for fristen på 12 uger fra konstateringen af de første skader den 17. november 2015 (øen Lefkada). Ansøgningerne blev forelagt som "regional naturkatastrofe", jf. artikel 2, stk. 3, i forordningen. Efter en anmodning fra Kommissionen blev der forelagt ajourførte oplysninger den 9. marts 2016.
            
            
               (2)Grækenlands anmodning indeholdt et ønske om et forskud på de forventede bidrag fra fonden. Efter en foreløbig vurdering af anmodningerne konkluderede Kommissionen, at betingelserne i forordningens artikel 4a var opfyldt.
            
            
               (3)Ved Kommissionens afgørelse C(2016) 1772 d. 18. marts 2016 blev der tildelt et forskud på 164 798 EUR svarende til 10 % af det forventede finansielle bidrag fra fonden. 
            
            
               (4)Ifølge de græske myndigheders vurdering andrager det samlede direkte skadesomfang 65 919 000 EUR. Den 9. marts 2016 fremsendte de græske myndigheder en ajourføring af anmodningen, hvor det samlede direkte skadeomfang steg til 66 073 345 EUR. Det ajourførte skadesbeløb udgør 2,1 % af det regionale BNP for den berørte NUTS 2-region De Joniske Øer (3 137 mio. EUR baseret på tal fra Eurostat fra 2014
                  2
                for EL62) og ligger dermed over tærsklen på 1,5 % af det regionale BNP, der er fastsat i forordningen, som berettiger til betegnelsen regional naturkatastrofe.
            
            
               (5)De samlede direkte skader danner grundlaget for bestemmelsen af det finansielle bidrag fra fonden. Det finansielle bidrag må udelukkende anvendes til nødhjælps- og genopretningstiltag som omhandlet i forordningens artikel 3.
            
            
               (6)Hvad angår virkningen og konsekvenserne af katastrofen, ramte en række katastrofale jordskælv, der nåede op på 6,1 på Richter-skalaen, Lefkada om morgenen den 17. november 2015. Der blev også registreret skader i de nordlige dele af Ithaki og Kefalonia. Adskillige efterskælv fulgte efter jordskælvet. To mennesker mistede livet og otte personer blev såret. Ifølge eksperter i seismologi fik jordskælvet øen Lefkada til at bevæge sig 36 cm mod syd. Det græske driftscenter for civilbeskyttelse blev strakt aktiveret og midlertidige boliger, husly og fødevarer blev fremsendt til den berørte befolkning. Jordskælvet skadede 120 boliger, hvoraf 20 blev betragtet som uegnet til beboelse. Desuden blev der indberettet omfattende skader på lokale og kommunale infrastrukturnetværk, private og offentlige bygninger (herunder det lokale hospital) og andre infrastrukturer (havne, biologiske netværk), men også på kulturelle seværdigheder (især kirker). Jordskred begravede og ødelagde nogle af de vigtigste strande på øens vestlige del.
            
            
               (7)Omkostningerne til nødhjælpstiltag, som er støtteberettigede i henhold til forordningens artikel 3, stk. 2, er af de græske myndigheder blevet anslået til 52,374 mio. EUR og fordelt på forskellige typer tiltag. Den største andel af omkostningerne vedrører transportsektoren og beløber sig til 38 mio. EUR. Den næststørste andel af omkostningerne vedrører beskyttelsen af kulturvarv og beløber sig til 7 mio. EUR. 
            
            
               (8)Den ramte region er "en mindre udviklet region" under de europæiske struktur- og investeringsfonde (2014-2020). De græske myndigheder har ikke tilkendegivet over for Kommissionen, at de agter at omfordele midler fra ESI-fondsprogrammet til genopretningstiltag.
            
            
               (9)Hvad angår gennemførelsen af EU-lovgivning om forebyggelse og forvaltning af katastroferisici, pågår der i øjeblikket ingen overtrædelsesprocedure. Grækenland, der er et af de lande i Europa, som har størst seismisk aktivitet, har søgt at skabe en ramme for forebyggelse og forvaltning af katastroferisici. Den første græske lovgivning om jordskælv (EAK-2000) trådte i kraft i 1959 og har gennemgået flere ændringer. Loven blev i 2003 suppleret med et nyt kort over risikozoner for jordskælv. Organisationen for jordskælvsplanlægning og -beskyttelse (OASP) er et offentligretligt organ og henhører under ministeriet for infrastruktur, transport og netværk, der søger at begrænse de ødelæggende virkninger af jordskælv. 
            
            
               (10)På datoen for indgivelse af anmodningen var Grækenland ikke genstand for en overtrædelsesprocedure vedrørende EU-lovgivning med relation til denne naturkatastrofes art.
            
            
               (11)Ifølge de græske myndigheder er der ingen forsikringsdækning af de tilskudsberettigede omkostninger.
            
            
               3.VIRKNINGER FOR BUDGETTET
            
            
               Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  3
               , særlig artikel 10, giver mulighed for at anvende Den Europæiske Unions Solidaritetsfond inden for et årligt loft på 500 000 000 mio. EUR (2011-priser) ud over lofterne for de relevante udgiftsområder i den finansielle ramme. Betingelserne for at modtage støtte fra fonden er beskrevet i Rådets forordning (EF) nr. 2012/2002 som ændret ved Europa-Parlamentets og Rådets forordning (EU) nr. 661/2014 af 15. maj 2014 om oprettelse af Den Europæiske Unions Solidaritetsfond. Punkt 11 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  4
               (IIA) opstiller betingelserne for anvendelse af fonden.
            
            
               Eftersom solidaritet var den helt afgørende begrundelse for at oprette Solidaritetsfonden, mener Kommissionen, at støtten fra fonden bør være progressiv. Det betyder, at den del af skaderne, der ligger over tærskelværdien for mobilisering af fonden i forbindelse med "større naturkatastrofer" (dvs. 0,6 % af BNI eller 3 mia. EUR i 2011-priser, idet det laveste af beløbene anvendes), ifølge tidligere praksis bør medføre en højere støtteintensitet end skader op til tærskelværdien. De satser, der hidtil er blevet anvendt til beregning af tildelingerne til større katastrofer, er 2,5 % for de samlede direkte skader under tærskelværdien og 6 % for skader over tærskelværdien. For regionale naturkatastrofer og naturkatastrofer, der godtages i henhold til bestemmelsen om "nabostater", er satsen på 2,5 %.
            
         
         
            
               Bidraget må ikke overstige de anslåede samlede omkostninger til de støtteberettigede tiltag. Metoden til beregning af støtten fra Solidaritetsfonden blev fastsat i Solidaritetsfondens årsberetning for 2002-2003 og godkendt af Rådet og Europa-Parlamentet.
            
            
               På grundlag af anmodningen fra Grækenland beløber støtten fra fonden baseret på de anslåede samlede skader sig til følgende:
            
            
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Naturkatastrofe
                     
                  
                  
                     
                        Direkte skader
                        (mio. EUR)
                     
                  
                  
                     
                        2,5 % af direkte skader op til tærsklen 
                        (EUR)
                     
                  
                  
                     
                        6 % af direkte skader over tærsklen
                     
                  
                  
                     
                        Forslag til samlet støtte
                        (EUR)
                     
                  
               
                     
                        GRÆKENLAND 
                     
                  
                  
                     
                        66,073
                     
                  
                  
                     
                        1 651 834
                     
                  
                  
                     
                        -
                     
                  
                  
                     
                        1 651 834
                     
                  
               
                     
                        I alt
                     
                  
                  
                     
                        1 651 834
                     
                  
               
               Der blev mobiliseret et beløb på 50 000 000 EUR på tidspunktet for vedtagelsen af budgettet for 2016 til betaling af forskuddene, og de hertil svarende forpligtelses- og betalingsbevillinger blev opført i budgettet. I lyset af gennemgangen af anmodningen
                  5
                og under hensyn til det maksimale støttebeløb fonden kan yde, foreslår Kommissionen, at der gøres brug af fonden ved at anvende 1 651 834 EUR ud af de 50 000 000 EUR, der på Den Europæiske Unions almindelige budget for regnskabsåret 2016 specifikt er afsat til forskud.
            
            
               Eftersom der allerede er betalt et beløb på 164 798 EUR til forskuddene på 10 % i overensstemmelse med forordningens artikel 4a, stk. 2, beløber restbeløbet sig til 1 487 036 EUR.
            
            
               Efter betaling af ovennævnte forskud udgør den disponible saldo på budgettet til betaling af forskud 49 835 202 EUR. I overensstemmelse med punkt 11 i den interinstitutionelle aftale, som giver mulighed for at omfordele bevillinger, foreslår Kommissionen at benytte den disponible saldo til at hente de 1 487 036 EUR, der er behov for til Grækenland. Efter betaling af det resterende beløb er der fortsat et beløb på 48 348 166 EUR til rådighed til yderligere forskud i 2016, hvis det bliver nødvendigt. På grundlag af de foreliggende oplysninger vurderes dette beløb at være tilstrækkeligt i tilfælde af eventuelle nye anmodninger i den resterende del af året. 
            
            
               I tilfælde af uenighed skal der indledes en trepartsprocedure i henhold til punkt 11 i den interinstitutionelle aftale
                  6
               .
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om anvendelse af Den Europæiske Unions Solidaritetsfond til at yde bistand til Grækenland efter jordskælvet, der ramte de Joniske Øer i november 2015
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond
                  7
               , særlig artikel 4, stk. 3,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  8
               , særlig punkt 11,
            
            
               under henvisning til forslag fra Europa-Kommissionen,
            
            
               ud fra følgende betragtninger:
            
            
               (1)Den Europæiske Unions Solidaritetsfond ("fonden") har til formål at sætte Unionen i stand til at reagere hurtigt, effektivt og fleksibelt i nødsituationer for at udvise solidaritet med befolkningen i regioner, der rammes af naturkatastrofer. 
            
            
               (2)Fonden må ikke overstige et årligt beløb på 500 000 000 mio. EUR (i 2011-priser), jf. artikel 10 i Rådets forordning (EU, Euratom) nr. 1311/2013
                  9
               .
            
            
               (3)Den 5. februar 2016 indgav Grækenland en anmodning om støtte fra fonden, efter et jordskælv havde ramt de Joniske Øer i november 2015. 
            
            
               (4)Grækenlands anmodning opfylder kravene til at modtage et finansielt bidrag fra fonden, jf. artikel 4 i forordning (EF) nr. 2012/2002.
            
         
         
            
               (5)Fonden bør derfor anvendes til at yde et finansielt bidrag til Grækenland. 
            
            
               (6)Ved Europa-Parlamentets og Rådets afgørelse (EU) 2016/252
                  10
                blev Den Europæiske Unions Solidaritetsfond anvendt til at stille et beløb til rådighed på 50 000 000 EUR i forpligtelses- og betalingsbevillinger til udbetaling af forskud for regnskabsåret 2016. Disse bevillinger er kun blevet anvendt i meget begrænset omfang. Der er således mulighed for at finansiere de fulde beløb til denne anvendelse gennem omfordeling af de disponible bevillinger til forskud på Den Europæiske Unions almindelige budget for regnskabsåret 2016.
            
            
               (7)Med henblik på at minimere den tid, det tager at mobilisere fonden, bør denne afgørelse anvendes fra datoen for dens vedtagelse —
            
            
               VEDTAGET DENNE AFGØRELSE:
            
            
               Artikel 1
            
            
               Inden for rammerne af Unionens almindelige budget for regnskabsåret 2016 stiller Den Europæiske Unions Solidaritetsfond et beløb på 1 651 834 EUR til rådighed i forpligtelses- og betalingsbevillinger. 
            
            
               Det fulde beløb for den anvendelse, der er omhandlet i første afsnit, finansieres ved bevillinger, der anvendes med henblik på udbetaling af forskud på Unionens budget for regnskabsåret 2016, og det beløb, som er til rådighed til forskud, nedsættes i overensstemmelse hermed. 
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende.
            
            
            
               Den anvendes fra den ... [vedtagelsesdatoen].*
            
            
               
                  11Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond, EFT L 311 af 14.11.2002, s. 3. 
               
               
                  
                     (2)
                  Dette er baseret på de seneste data fra Eurostat, der blev modtaget i maj 2016. På det tidspunkt hvor anmodningen blev modtaget, blev tærsklen beregnet på grundlag af foreløbige (højere) data og som følge heraf blev den foreløbigt beregnede tærskel på 48,7 mio. EUR reduceret til 47,1 mio. EUR. I begge tilfælde er tærsklen opfyldt, og der er ingen indvirkning på de foreslåede støttebeløb.
               
               
                  
                     (3)
                  EUT L 347 af 20.12.2013, s. 884.
               
               
                  
                     (4)
                  EUT C 373 af 20.12.2013, s. 1.
               
               
                  
                     (5)
                  Meddelelse til Kommissionen C(2016) 3872.
               
               
                  
                     (6)
                  EUT C 373 af 20.12.2013, s. 1.
               
               
                  
                     (7)
                  EFT L 311 af 14.11.2002, s. 3.
               
               
                  
                     (8)
                  EUT C 373 af 20.12.2013, s. 1.
               
               
                  
                     (9)
                  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (10)
                  Europa-Parlamentets og Rådets afgørelse (EU) 2016/252 af 25. november 2015 om anvendelse af Den Europæiske Unions Solidaritetsfond til udbetaling af forskud (EUT L 47, 24.2.2016, s. 5).
               
               
                  
                     (11)
                   Datoen indsættes af Europa-Parlamentet inden offentliggørelsen i EUT.